Aalborg kan dermed se frem til at få besøg af op mod 30.000 gymnaster og mange tusinde tilskuere. Viborg, Slagelse, Holstebro og Vejle var med i opløbet om at blive værter for stævnet i 2017,men DGI's udvælgelsesudvalg med formand Søren Møller i spidsen så nogle særlige fordele i Aalborg. - Det særlige ved Aalborg er, at vi kan lave så mange aktiviteter ved havnefronten og på de mange pladser i byens centrum. Desuden har byen en god størrelse, og vi er overbevist om, at Aalborg er en fantastisk ramme for et landsstævne, både for deltagerne og for byens borgere, siger Søren Møller. Esbjerg er vært for stævnet i 2013.

Referat:
Det store DGI Landsstævne skal afholdes Aalborg i 2017. Det er første gang, at landsstævnet afholdes i Nordjylland.